දෛනිකව වැඩි ආදායමක් දුර ගමන් සේවා මගීන්ගෙන් දුම්රිය දෙපාර්තමේන්තුවට ලැබෙන අතර, පසුගිය කාලසීමාවේ පහත වැටී තිබූ දුර ගමන් සේවා මගීන්ගේ පැමිණීම මේ වනවිට ක්‍රමයෙන් යථා තත්ත්වයට පත්වෙමින් පවතින බවයි ඔහු කියා සිටියේ.කොරෝනා වෛරසය ව්‍යාප්ත වීමට පෙර කාල වකවානුවේ දුම්රිය දෙපාර්තමේන්තුවේ  දෛනික ආදායම රුපියල් මිලියන 16 ත් 18 ත් අතර අගයක පැවති බව  දුම්රිය සාමාන්‍යාධිකාරිවරයා සඳහන් කළා.කෙසේ වෙතත්, කොරෝනා වෛරස තත්ත්වයත් සමග එම ආදායම මුල් කාලසීමාවේදී රුපියල් මිලියන 5 දක්වා පහත වැටී තිබුණ ද මේ වනවිට දුම්රිය දෙපාර්තමේන්තුවේ දෛනික ආදායම රුපියල් මිලියන 6 ත් 8 ත් අතර අගයක පවතින බව ඔහු කියා සිටියා.